LidanRubinov/Halacha-QA huggingface dataset:
שאלה: הפרעות אכילה: אני מתנצלת מראש על האורך. אני בת 20 ולפני כ-5 שנים סבלתי מהפרעת אכילה מסוג אנורקסיה. הגעתי למצב מאוד מאוד קיצוני של סכנת מוות ממש, הייתי ישנה עם מוניטור מחובר ובמשקל של 28 ק"ג שזה כלום לנערה בת 15. התאשפזתי בבי"ח ובזמן הזה גם כן עשו לי פדיון נפש. ב"ה השתחררתי במשקל בריא לאחר 9 חודשים אבל אח"כ שוב ירדתי (אבל לא כ"כ קיצוני) ואז שוב עליתי וחוזר חלילה, כך במשך 4 שנים בערך. לפני שנה וחצי נמאס לי והתחלתי לאכול כדי לחזור למשקל בריא, אבל איכשהו זה יצא מכלל שליטה ובמשך שנה היו לי התקפי אכילה והייתי אוכלת בסתר ועליתי עד עכשיו כ-40 ק"ג מאז. ועכשיו אני נמצאת בעודף משקל ולא מצליחה להפסיק לאכול כמויות אדירות של אוכל. אני יודעת שהתשובה תהיה "תפני לייעוץ מקצועי וכו" אבל באמת הייתי אצל הפרופסורים הכי טובים ואני לא מצליחה להפתר מההפרעה הזו, כאילו הלכתי מקיצוניות אחת לקיצוניות השנייה. אני יודעת שאי אפשר לדעת למה זה קרה, אבל יכול להיות שהייתי צריכה למות?? אני כל הזמן בדיכאון ולא מצליחה להתגבר על התאווה המגעילה שנוצרה לאוכל. אני מתביישת לצאת לרחוב, ניתקתי קשר עם כולם ולא רוצה שאף אחד יראה אותי. אני כבר לא יודעת מה לעשות, אני יודעת שהקב"ה הוא הכתובת אבל אני לא מצליחה. אשמח לאיזושהי תגובה בבקשה, לא משנה מה. מראש!
תשובה: לכל אחד יש את היסורים שלו. יש לך הרבה יסורים שאינם ברורים לך על מה ולמה. קודם כל, בכל מצב שנמצאים, כדאי גם למצוא את נקודות האור. קשה לי לומר לך מהם נקודות האור, אני מניח שאת יודעת אותם היטב ממני. בכל אופן אני מכיר נערות שגם בהם פגעה הפרעה זו אולם שלא כמו המקרה שלך הם נפטרו מן העולם. אז כנראה שהקב"ה אוהב אותך וחפץ בחייך ואת עדיין חשובה לו. עיקר מה שיתן לך כוח זה להאמין בעצמך. לעומת מה שכל סביבתך גוררת אותך להתעסק עם הקושי שלך 24 שעות ביום, את תגידי לעצמך שנכון שיש לי קושי אבל לא זה כל האישיות שלי. תנסי לצמצם את ההתעסקות שלך בקושי רק לחלק מוגבל של היום, נאמר חצי שעה ביום וחצי שעה בלילה. בשאר הזמן תחיי חיים אחרים שאינם נוגעים לקושי שלך. תשתדלי לעשות לעצמך סדר יום. יש זמנים שהם נקיים מהדילמות ומהקשיים. למשל, בבוקר יהיו לך שעתיים שאת לא מתעסקת כלל עם אוכל ולא עם המראה שלך. כך גם אחרי צהריים. אחד מן הדברים החשובים זה לחזור לקשרים חברתיים. אם אפשר לנסות לחזור לאנשים שאין להם את הקושי שלך. אם זה קשה ניתן להתחיל באירגון קבוצת תמיכה של נערות כמותך שמתמודדות עם אותו קושי. אם אין כזו קבוצה הנה יש לך אתגר לארגן את הקבוצה הזאת. זה ימלא לך את החיים בעשייה חיובית ולא רק בעמידה במקום. בהצלחה
שאלה: נדר?: לרב, ב"ה אחרי שנה וחצי של נישואין נכנסנו להריון. בעת שסיפרתי למזכירה של הרופא (שהדריכה ועזרה לנו באופן אישי) שב"ה הטיפול הצליח. היא אמרה "עכשיו אתם צריכים לקרוא לילד בשם שמתחיל באות ש " (כמו השם שלה). ואני עניתי "כן, אה?" מרוב התרגשות וגם באותה עת לא התכוונתי לכך. האם הדבר נחשב נדר? ב לרב מראש
תשובה: אין בזה שום נדר, אבל אם את מרגישה קצת נקיפת מצפון תוכלי לומר לה שמסיבות משפחתיות הצטרכת לתת שם אחר, ובכל אופן אם תרצי יש שמות יפים וחשובים המתחילים ב-ש', כמו- שרה, שולמית, שפרה ועוד. וסוף דבר ההחלטה בידך וביד בעלך ואינכם חייבים לתת שם שלא נראה לכם.
שאלה: מקרר וחילונים בשבת: א. הדלקתי נרות ובירכתי ואז גיליתי שנר אחד כבה, האם מותר לי לומר לאחד הילדים להדליק לי אותו? ב. שכחנו לכבות את האור של המקרר בשבת, גילינו זאת לאחר פתיחת הדלת של המקרר, אם אשאיר את המקרר פתוח הוא יצפצף לאחר 2 דקות, אם אסגור הדלת האור יכבה. מה עושים? ג. באותה שבת התארחו אצלנו חילוניים שאחרי שהשארנו את המקרר פתוח הם סגרו לנו בלי שנבקש כמובן וכל כמה זמן פתחו לנו אותו. האם מותר לי לכבות את האור של המקרר כדי למנוע כל כך הרבה פעמים חילול שבת?
תשובה: א. מותר. ב-ג. הייתם צריכים להוציא את כל האוכל הנחוץ לשבת. אוכל שעלול להתקלקל להעביר לשכנים. ולסגור את הדלת כלאחר יד. לימדו לקח ובטלו לגמרי את התאורה!
שאלה: אמירת משניות לעילוי נשמה ע"י אשה: האם אשה יכולה להצטרף ולקחת חלק באמירת ולימוד משניות לעילוי נשמת נפטר עד לשלושים (ללמוד מסכת)? האם יש הבדל אם זו נפטרת? לעילוי נשמת סבי - האם עדיף שאומר תהילים? מראש.
תשובה: מקובל שאנשים בלבד לומדים משניות. גם אם זו נפטרת. ואשה יכולה להתפלל ולומר תהילים ולעשות חסדים לזכות הנפטר.
שאלה: מים מגולים - שעבר עליהם לילה: מה קורה לגבי מאגרי מים של מקורות. שם החשש לנחשים גדול יותר מאשר בבתים?
תשובה: במים מחוברים לא חששו שמא הרחש שתה מהם, רק בכלי חששו.
שאלה: הקשר בין מרן לאר"י הקדוש: האם קיים קשר משפחתי בן מרן רבי יוסף קארו? להאר"י הקדוש קראתי בספר שיצא לכבוד מרן ובו מוזכר שיש ברית נשואים בין בנו של מרן לבת הארי ולא מוזכר יותר. תוכל להפנות אותי בבקשה למקום שבו מסופר יותר בהרחבה. מראש.
תשובה: איני מכיר את הפרטים אולם כך מופיע גם בויקישיבה. כך גם מופיע בהערה באתר דעת, כשהמקור הוא מחקר אישי. בברכת התורה, WWW.Yeshiva.org.il
שאלה: תאריך חתונה בספירת העומר: אני ובן זוגי קבענו תאריך לחתונה ב-23 5 2011, שנינו ממוצא ספרדי, האם מותר עפ"י ההלכה להתחתן בתאריך זה?
תשובה: תאריך זה הוא י"ט באייר. לספרדים מותר להתחתן בתאריך זה. מזל טוב, הרב בנימין במברגר
שאלה: אבלות על בעל: כמה זמן מתאבלים על בעל?
תשובה: האבלות עצמה היא 30 יום.
שאלה: קריאת שם לילדה על שם נפטרת: בשעה טובה נולדה לנו בת, ואנו אמורים בע"ה להכריז על שמה בשבת הקרובה. אימו של בעלי נפטרה בגיל 62 ממחלת הסרטן, לאחר שנים של חולי. בעלי רוצה לקרוא לבתנו בשם שני על שמה. אני מבינה ומכבדת מאוד את רצונו של בעלי, אולם אני חוששת בשל נסיבות המוות. שמה של האם הוא של דמות מהתנ"ך, אך גם אם נכוון על שם הדמות, ברור לי שהסביבה, בשומעה את השם השני, תחשוב על אמו של בעלי. איני יודעת מה לעשות. אשמח לקבל עצה. בכבוד רב וב מראש, קרן
תשובה: אולי התשובה באיחור אל אין סיבה לדאגה לקרוא על שם נפטרת בגיל מבוגר כשאלתך. ובעיקר אם זה שם של דמות מהתנ"ך. שתזכו לגדלה תורה ומצות לאורך ימים טובים.
שאלה: שידוכים: אני בת 24. מאוד רוצה להקים בית נאמן בישראל. העניין הוא שעברתי דברים לא פשוטים בחיים (התעללות מינית בגיל צעיר) ובעקבות זאת עברתי שנים מאוד קשות שלאחריהן קיבלתי טיפול במשך כמה שנים. ב"ה הסיפור הזה מאחורי לחלוטין (כך אני מרגישה, והמטפלת שלי מאשרת את זה). התהליך שעברתי - השנים של ההתמודדות עם הטראומה ולאחריהן ההחלמה - מאוד ביגר אותי. גם הסביבה שלי שלא יודעת על מה שעברתי שמה לב שאני בוגרת ושיש לי אישיות חזקה באופן מיוחד. ייתכן שגם בבסיס של האישיות שלי יש לי אישיות חזקה, והקשיים שעברתי רק חישלו אותי יותר. קשה לי להתחבר לבני הזוג המוצעים לי בגלל זה. אני תמיד מרגישה שיש ביננו פער מאוד גדול במידת ההתפתחות הנפשית-רוחנית, וזה לא מאפשר קשר קרוב ואמיתי. רבנית אחת אמרה לי שאני צריכה להתחתן עם מישהו בן 40 ואני כמובן ממש לא רוצה. אמר לי בחור בפגישה "נכון שאת מרגישה כאילו שאת יכולה להיות אמא של הבחורים שאת נפגשת איתם?" והוא צדק. מה אפשר לעשות במצב כזה?
תשובה: אולי באמת כדאי שתכירי בחורים מבוגרים יותר בני 28 -30 בהצלחה
שאלה: אדם שכבר התפלל ויושב עם מניין נוסף: אדם שכבר התפלל, והלך למקום אחר שיש בו ציבור נוסף שמתפלל - מה יענה עם הציבור ומה לא יענה (ברכו, קדישים, קדושה, קדושת יוצר, י"ג מידות וכו )?
תשובה: יענה לכל העניינים שהזכרת, מלבד קדושת יוצר וקדושה דסידרא (הקדושה שב"ובא לציון") שאינו חייב לענות. מקורות: לגבי קדושה דסידרא, עיין מגן אברהם סי' קלב שיש לאומרם בציבור גם אם אינו מתפלל עמהם, אולם בשער הציון (אות ג) כתב שכמדומה שהעולם לא נהגו כן. וכן הדין בקדושת יוצר (ראה שו"ת מנחת יצחק חלק ט אות ב). ולגבי שאר הדברים ראה סיכום בספר "אשי ישראל" פרק כד סעיף כז, ובעיקר בהערות שם.
שאלה: צער בעלי חיים: יצא לי לראות בכתבה על מה שנקרא חוות מזור. בחווה זו שנמצאת במושב מזור מגדלים קופים ומרבים אותם לשם ניסויים בבעלי חיים. חווה זו היא בבחינת עסק כלכלי ולא לשם עזרה לרפואה, נפתחה ביוזמה של 3 אנשי עסקים לשם מטרות רווח. הם מייבאים קופים מחו ל, מגדלים ומרבים אותם, וכשהם מגיעים לגיל שנה, שולחים אותם לארצות שונות לשם ניסויים שלא תמיד עוזרים, ושם מוכנסים לגופם חומרים שונים, עד שהם מתים מייסורים. האם מותר לחווה לעשות את זה ועוד למטרות רווח, ולמרות שלפעמים זה מיותר, והאם זה לא נוגד את מצוות צער בעלי חיים?
תשובה: התורה התירה צער בעלי חיים כאשר הוא נועד לשרת את האדם, כשם שמותר לחרוש בבעלי חיים למרות שזה גורם להם צער. אינני אומר שזו מידת חסידות, אך זה מותר מצד הדין.
שאלה: עליה לבית קברות לאלמנה: בעלי נפטר השנה. רציתי לדעת אם מותר לי לעלות לקבר (חוץ מהזמנים הרגילים, שבוע, חודש ושנה), ואם זה עושה איזושהי עגמת נפש לנפטר או נזק רוחני לנפטר? ובכלל, מה הדברים הרצויים לעשות לעילוי נשמתו, מהם ההלכות לגבי עלית אלמנה לבית קברות ושמעתי על תיקון אלמנה רציתי לדעת מה זה?
תשובה: בשנה הראשונה הנפטר נמצא בתקופת הדין שלו (ולכן גם אומרים קדיש). לכן נהגו שלא לעלות לקבר בשנה הראשונה חוץ משבעה, שלושים ושנה. לעילוי נשמה יש לומר קדיש וללמוד לעילוי נשמתו. גם את יכולה לקבל על עצמך איזו מצווה או הנהגה טובה שתהיה לזכותו. או אף לייסד שיעור לזיכרו. אין הלכות מיוחדות לגבי עלייה לקבר על ידי האלמנה. נהגו שאלמנה שמתחתנת לא תעלה לקבר בעלה הראשון. אם זה חשוב לה ובעלה השני מוחל, יכולה לעלות. תיקון האלמנה (מתוך דברי הרב אילוז באתר) הוא תיקון שחיבר רבינו הרש"ש, שעל ידי תיקון זה תוכל האלמנה להנשא בשנית מבלי שרוח בעלה הראשון "תפריע" לזיווג החדש. אך מטבע הדברים בדברים כאלה יש לשאול בכל מקרה לגופו רב מקובל.
שאלה: בריכה נפרדת המאפשרת גם שחייה מעורבת: רציתי לדעת האם מעיקר הדין יש בעייה בשחייה בבריכה נפרדת המאפשרת (בשעות אחרות) גם שחייה מעורבת? אם אין בעייה מעיקר הדין - האם ואיזה בעיה כן יש? ועד כמה ראוי להשתדל להימנע משימוש בבריכה כזאת?
תשובה: מותר לרחוץ בבריכה ובים בשעות נפרדות, גם אם בשעות אחרת היא מעורבת.
שאלה: כמה מזוזות צריך בפתח המחולק ל3 זוגות דלתות: כמה מזוזות צריך בפתח המחולק ל-3 זוגות דלתות צמודות עם משקופים (עמודים דקים) ביניהם? פתח כניסה אחורי לבית, ממרפסת גינה ברוחב 4.5 מ מחולק ל-3 זוגות של דלתות, זוג ליד זוג וביניהם העמודים שעליהם הצירים הנושאים את הדלתות. לכל זוג כזה משקוף משלו. כלומר, בתוך הפתח הגדול יש שני עמודים המחלקים את הפתח ל-3 תתי פתחים. בכל פתח זוג דלתות זו מול זו. האם זה משנה אם את הדלתות או חלקן אפשר לפתוח רק מבפנים?
תשובה: צריך שלשוה מזוזות. אולם כיוון שמדובר ביציאה למרפסת גינה, ישנו ספק באיזה צד ימין לקבוע את המזוזות (ימין לנכנס הבייתה או ימין לנכנס למרפסת) ולכן יש לקבוע אותן בלי ברכה. אם ניתן לפתוח רק מכיוון אחד את הדלתות יש לקבוע אותם בצד ימין בכיוון שבו ניתן לפתוח אותם, אולם גם במקרה זה אין לברך.
שאלה: חשש גזל בשיחות שניתנו על ידי המעסיק: אישתי מועסקת באחת מחברות הסלולר. מתוקף תפקידה היא קיבלה מכשיר נייד ובו שיחות חינם (ללא הגבלה) לרשת בו היא מועסקת. וליתר הרשתות ת סימלי (דמי קישורית בלבד). האם אני רשאי להשתמש במכשיר לשימושים הפרטיים שלי, ואם כן, האם יש הגבלה של דק מצידי? השאלה התעוררה בעקבות כך שחברי, שאני לומד עימו מידי ערב תורה, הציע שביום שאני לא אוכל להגיע לשיעור אולי כדאי שאני אאזין לשיעור באמצעות הנייד. אמרתי לו שזה יכול להיות רעיון טוב ומה גם שאני אוכל להתקשר אליו (יש לו מכשיר מאותה חברה) באמצעות המכשיר של אישתי ובכך השיחה תהיה חינם. חברי טען שנראה לו שצריך את הסכמתם של הבעלים, כי יש חשש להפסד רווח. אני מצידי הנחתי שהבעלים לא התנה את השימוש בזמן או על ידי אדם מסוים ולכן נראה לי שמותר. את דבריי ביססתי לפי זה שישנם כרטיסי מועדון למיניהם שבהם מתנים שרק המשפחה המצומצת תיהיה זכאית להטבה ותו לא. מה הדין? אודה לתשובתכם,
תשובה: נראה לי שכל עוד שאתם לא עושים עסקים מההטבה ומשתמשים בה, הדבר מותר. החברה רואה כמה שעות אתם מדברים ואם הם חושבים שיש בכך בעיה הם ידעו להעיר על כך.
שאלה: האם הקב"ה צוחק?: אנחנו יודעים שיש ערך רב להומור ולצחוק. גם בריאותית וגם בח שכתוב עליהם שהיו פותחים את דבריהם במילתא דבדיחותא. גם רבנים רבים היום משלבים בדבריהם הרבה הומור ובדיחות. רציתי לדעת, האם לערך החשוב הזה (שיוצא מתוך ערך השמחה) יש מקור בהתנהגות של ה, האם ה צוחק? האם יש לו חוש הומור? ואפילו (ואולי זו שאלה כפרנית?) האם הוא מספר בדיחות? אנחנו יודעים שהשמחה היא חשובה (תחת אשר לא עבדת.) אבל באיזה רמה של חשיבות נמצא הצחוק? כמה הוא קשור לעבודת ה? זוהי שאלה רצינית. באמת מעניין אותי לדעת. מראש
תשובה: מובא בזהר במספר מקומות על אלו שעושים בדיחות למלך.  ח"א דך קכ"ח  והובאו הדברים אצל חלק מגדולי החסידות. כך מצאנו בספר שם משמואל בפ' תולדות: "ונראה דהנה ידוע שלמעלה אין נמצאת מדת העצבות, ועוז וחדוה במקומו וכולם ששים ושמחים לעשות רצון קונם, וע"כ להמשיך הברכות ממקום כ"כ גבוה הי' יצחק צריך להיות בתכלית השמחה והחדוה, ועוד שגם מדת יצחק היתה שמחה וחדוה, כי שם יצחק ע"ש השחוק ובזוה"ק (קכ"ז.) שרומז על לעתיד אז ימלא שחוק פינו, והלויים נקראים בדיחי דמלכא בזוה"ק. וע"כ להמשיך ברכות משרשו הי' צריך להיות בתכלית החדוה והשמחה. וע"כ כשידע שיעקב הגיע למעלה רמה ונשאה בבחי' אתהפכא חשוכא לנהורא ומרירא למיתקא כבמאמר הקודם, וגם זה שעומד לפניו לקבל את הברכות שחשב שהוא עשו ראה אותו במעלה עליונה מאד עד שהי' נצרך להעמיק בחוש הריח אולי ימצא בו מעט פסולת כמ"ש וירח את ריח בגדיו שדרשו ריח בוגדיו כמ"ש במאמר הקודם, א"כ הי' חושב ששני בניו יחד ירשו כל חמדת העולם וכל המעלות הרמות והנשאות ומטתו שלימה ולא תצא ממנו שום פסולת, ע"כ הי' בתכלית השמחה ולא נתערב עצב עמה, ולזה היו צריכין כנ"ל, אבל באם הי' יודע שעשו נדחה היתה בהכרח תערובת עצב עמו ולא הי' אפשר להמשיך את הברכות בבחי' כ"כ עכ"ל." אולם אל לנו לחשוב שהכוונה על סוג הבדיחות שאנו מכירים. בדרך כלל הבדיחות קשורות להצלחה להתגבר על הרשעים. הקב"ה עושה בדיחות במובן של שינוי תוכניות ואי יכולת לחזות מראש מה עומד להיות. הבדיחה היא הכישרון להמציא דבר שאינו צפוי. מבחינה זו ודאי שהקב"ה לא צפוי ומקיים ברשעים את מה שאומר דוד המלך: "ה' בשמים ישחק ה' ילעג למו". אולם יתכן שיש גם בחינה של בדיחי דמלכא כדבר עצמי. ענין זה הוא יותר קשה להבנה.
שאלה: הדרך לחימום תבשיל נוזלי בשבת: שתי הנחות יסוד עומדות בבסיס שאלתי: א. מותר להניח במקום שאינו חם כל כך (שאינו ראוי לבישול אלא רק לחימום, כגון: ראש המיחם) תבשיל (אפילו מרק) ולהשגיח עליו שלא יגיע לחום שהיס"ב. (דעת רש"י והרמב"ם). ב. מותר לאשכנזים, כמנהג הרמ"א, להניח על הפלטה גם בזמן שבת עצמה - תבשיל, כל עוד לא התקרר לגמרי ונותרה בו חמימות (כלומר, טמפ מתחת ליס"ב, אך לא קר לגמרי). על סמך שתי הלכות אלו- האם מותר לקחת מרק ולהניחו על המיחם עד שיתחמם מעט ולאחר מכן להעבירו לפלטה עד שיתחמם גם מעבר לחום שהיס"ב?
תשובה: א. לפי רש"י והרמב"ם אכן מותר להניח לזמן מועט ולהשגיח שלא יגיע לחום של יד סולדת בו. אולם אנו לא נוהגים כך, אנו נוהגים שאם המקום מסוגל לחמם לחום של יד סולדת בו אסור להניח בו גם לזמן מועט שאינו מסוגל להגיע בו לחום של יד סולדת בו. אמנם לפי הרמב"ם אם מדובר בתבשיל שהצטנן מותר לחמם אותו שוב כיוון שלרמב"ם אין בישול אחרי בישול, ולכן יהודי תימן הנוהגים כרמב"ם יוכלו להניח על המיחם מרק מבושל קר. ב. מה שמתיר הרמ"א זה החזרה של דבר שהיה חם והצטנן, אך הוא לא מתיר נתינה לכתחילה.
שאלה: שינוי שם לאחי עומרי: יש לי אח בשם עומרי בן 12 וחצי. הוא מתנהג בצורה לא יפה. מתחצף להורים, מזלזל בלימודים ומפונק מאוד. כידוע לנו, השם עומרי בתורה הוא שם של מלך רשע. האם כדאי לשנות שם או להוסיף שם?
תשובה: בדברי הימים נזכר השם עומרי גם בין השמות הטובים, ואולם אם כשקראו לו בשם זה חשבו על אותו מלך כדאי לשנות כמובן בהסכמת ההורים ובהסכמתו. כדי שלא יהיה השינוי חד מידי אפשר לקרוא בשם עומר שיש בו משמעות טובה בקשר לירידת המן המבורך עומר לגולגולת.
שאלה: בילבול גדול בנדרים עקב לחץ: לפני שאני שואל את השאלה הרב אני רוצה להקדים הקדמה, כיום אני בן 20 למדתי לפני כשנה בישיבה חרדית במשך שנה ולפני כן למדתי בישיבה תיכונית דתית לאומית,בישיבה החרדית נחשפתי לשיטה מאוד מלחיצה ומאיימת במיוחד לחוזר בתשובה כמוני,כתוצאה מכך נכנסתי ללחץ,הן מטעויות ששמעתי והתבררו כלא נכונות והן מכל מיני סיפורים וספרים שנחשפתי אליהם שנער בשיעור א שעוד לא למד תורה כל כך כנראה לא צריך להחשף אליהם, הביטחון העצמי שלי ירד וכתוצאה מכך ירד לי חלק מהאמון שלי בהגיון הבריא שכל בן אדם בריא יסכים איתו,את כמות הבילבולים שעברתי אי אפשר לפרט כי זה להתחיל לפרט מיליוני מחשבות בכתיבה, אני מניח שהרב מכיר תופעות דומות של לחץ מנושאים כאילו (בנושאים של דת),ממש הייתי מבולבל ומדוכא עד עמקי נשמתי. אני הולך לפסיכולוג שהוא גם תלמיד חכם והוא אמר לי לשאול את השאלות שיש לי באינטרנט. בזמן האחרון התחילו לי מחשבות על נדרים,שמעתי שמי שגמר בדעתו לתת צדקה בראש זה נחשב כנדר,והתחלתי לדמיין (כתוצאה מכל השנה הקשה שעברתי)נדרים מפחידים שאני עלול לחשוב עליהם בצדקה כמו לתרום אלפי שקלים או לתת את כל המצוות שעשיתי כצדקה למישהו -ואני כל הזמן אומר בראש לא רוצה לתת לא רוצה לתרום וזה לא עוזב אותי עד שאני אומר ר ר עזוב אותי!(אני בחיים לא יתן אבל רק כדי שזה יגמר) ממש סיוט-אני הולך לישון עם זה וקם עם זה,העניין הוא שאני חושב כאילו אם יהיה רגע קטן שאני יגמור בלב לעשות משהו כזה אז זה ייחשב כנדר,אני לא מצליח להתעלם מזה כי אני אומר אולי צריך התרת נדרים, הרב תן לי עצה, כי זה לא דברים מוחשיים שאפשר להגיד טוב זה לא היה וזה היה,אולי חשבתי על שטויות מלחץ? שאלה שניה אם אני בספק אם זה נדר ואני לא בטוח שגמרתי בדעתי או לא כמו השאלה לעיל,התרת נדרים (ביום כיפור או ראש השנה לא יודע מתי זה)זה מועיל להתיר אותם?
תשובה: רק נדרי צדקה חלים ע"י הרהור. וגם אלו רק כאשר ישנה החלטה גמורה! ולא סתם הרהור. אין להתייחס אליו כלל ועיקר!
שאלה: אוכל תחת ההשגחה של הרבנות רמלה: אני גר בעיר רמלה, וחבר שלי סיפר לי שהרב של בית הכנסת אמר לו שאי אפשר לסמוך על הכשר של הרבנות רמלה - ואוכל תחת השגחת הרבנות רמלה אינו כשר. האם אפשר לסמוך על כשרות האוכל תחת השגחת הרבנות רמלה או שכל השנים האלו אכלתי טרף כמו שהרב בבית הכנסת אמר?
תשובה: על סמך מה אמר הרב זאת? תברר ברבנות הראשית אם אכן יש ספק בכשרות המקומית.
שאלה: קריאת שמע בקורבנות ותיקון חצות: 1. אם אני מתחיל להתפלל מאוחר ויש חשש שיעבור זמן קריאת שמע, אני קורא את קריאת שמע במלואה בשמע של הקורבנות. האם עלי לקרוא קריאה זו תוך אחיזה ב-ד ציציות, העברתן ע"ג העיניים וכו כמו שיש לעשות בקריאת שמע הרגילה (שלפני תפילת העמידה)? 2. בדיני תיקון חצות כתוב שבימים לאחר מולד הירח לפני ראש חודש קוראים רק תיקון לאה. לא ברורה לי בדיוק המשמעות, האם תוכל בבקשה להבהיר? לדוגמא, בחודש הקרוב, באילו ימים יש לדלג על תיקון רחל?
תשובה: א. אין חובה לנשק את הציצית בקריאת שמע מוקדמת כי כל זה הוא לחיבוב מצוה והרי אותה עתיד לעשות כך כאשר תקרא בפעם השניה. ב. תיקון רחל יש בו השתתפות בצער החורבן וגלות ישראל וכשיש יום קדוש לא ראוי להזכיר בו צער. ובזמן שכבר היה מולד הירח כבר מתחילים אורות קדושים של ר"ח ולכן אפשר לומר תיקון לאה שהוא תפילה על גאולת ישראל ללא אזכרת צער כלשהו.
שאלה: עזרה בחלוקת דואר: אני בן 27 ועובד בדואר כדוור. לפעמים, כשאני מחלק דואר, אני נעזר בחבר או בן משפחה לחלוקת המכתבים. האם אני עושה משהו לא ר מבחינת ההלכה התורה והמוסר? יש לציין, שאני נמצא איתו בשטח ומדריך אותו וזה פשוט מקל עליי.
תשובה: לכאורה אין בעיה. אך אם שאלת כנראה שאתה סבור אחרת. מה התלבטותך?
שאלה: רכישת רכב בזמן אבילות: אשה אבילה על אביה הרוצה לרכוש רכב להחליף רכב. האם מותר אסור בימי ה-7, 30, שנה? האם יש הבדל בין רכב חדש ממש לבין רכב משומש? בילקו"י כתוב כי מותר לאבל תוך שנה ללבוש בגד חדש שאינו לבן, האם מכאן ניתן ללמוד לגבי רכב? מראש
תשובה: בקניית רכב חדש או משומש יש לברך שהחיינו ולכן אין לעשות זאת בזמן אבילות. אם מדובר באשה נשואה, בעלה יכול לקנות. איננו פוסקים כמו הילקו"י, בכל בגד חדש יש שמחה.
שאלה: לברור אורז נקי: האם אפשר להקל באורז רגיל ביתי של קילו, כמו של סוגת, ואף לכתחילה לא להצריכו ברירה, שהרי הוא אינו מוחזק בחרקים? אם לא, אשמח אם הרב יסביר לי מדוע לא.
תשובה: וברכת ד' אמנם בימינו מציאות חרקים באורז מאד נמוכה, ב"ה זה נובע מטיב טוב ומתנאי אחסון טובים בימינו, כך שהנגיעות פחתה, אמנם האורז הוא מין שיכול להיות מאד נגוע אבל בתנאים טובים אין בו נגיעות. מכיוון שזה ייתכן מאד שתחזור הנגיעות, על כן אנו מורים לעשות בדיקה קלה ושטחית על האורז לראות שאין בו חרקים ולהעביר מהר או דרך מסננת או על גבי שלחן לבן, לראות שאין חדקניות האורז ואז אפשר לאכול. עדיין מוקדם לבטל לגמר את חובת הבדיקה. אם המצב יתמיד ויראה שאמנם כן השתנו הטבעיים בודאי שאפשר יהיה לשנות. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: תימנים בדין תורה: לכבוד הרה"ג דב ליאור שליט"א בכללי הדין קיימא לן שאין ספרדי יכול לטעון קים לי נגד דעת מרן ואין אשכנזי יכול לטעון קים לי נגד הרמ"א. 1. מה הדין לגבי תימנים, ומהו מנהג בתי הדין בזה? 2. האם יכולים התימנים, שנוהגים כרמב"ם בכל דבר, לטעון קים לי כנגד הרמב"ם?
תשובה: 1. זה בעיה, בדרך כלל מנסים להגיע לפשרה 2. אינם יכולים לטעון קים לי כנגד הרמב"ם
שאלה: ביטול בשישים של קאזין: קאזין הוא חלבון החלב (מופק מחלב פרה). מאחר ורוב מוחלט של החלב הינו בעצם מים (כ-97 אחוז) וכמעט כל שאר האחוזים הינו קאזין נוצר בעצם בלבול. כשנאמר בטל בשישים הכוונה היתה למיטב הבנתי לטיפת חלב אחת ל-60 טיפות של שאר המאכל, אבל מה קורה כשמדובר בקאזין ולא בחלב? לשאלה הספציפית- במידה ויש ב 400 גרם בשר כמות קאזין המקבילה ל כ-4 CC של חלב (שזה כף בערך, הרבה יותר מטיפה!!) אבל זה גם מעט מאוד קאזין אזי איך מחשבים? ולמעשה - האם מאכל בו קאזין חלבון החלב ללא המים, בכמות שכזו עדין המאכל כשר ומדובר בבטל בשישים ומותר לצרוך את המאכל או שיש פה בעיה? אשמח לתשובתכם בענין.
תשובה: אם הטעם של הקאזין מורגש גם כאשר יש פי 60, הוא לא בטל.
שאלה: הפשרת בשר ונטילת ידים על כלים : 1. האם מותר לשים בשר להפשרה מהמקפיא בכיור שבו עושים נטילת ידיים של שחרית אבל העוף עטוף בשקית שלו וככה אין סיכוי שהמים באים במגע ישיר עם הבשר, בכל זאת זה נרטב והבשר לא, האם אפשר להפשיר ככה בשר? 2 האם מותר לעשות נטילת יידים של שחרית ואחרי שירותים של כל פעם במשך היום על כלים שנמצאים בכיור? מחכה לתשובה וזה חשוב לי מאוד
תשובה: אם הבשר עטוף היטב הרמטית ואין חשש שהמים יחדרו אליו - מותר. אם כי רצוי להימנע מכך. רק על מי נטילת הבוקר שורה רוח רעה.
שאלה: נוסח והגייה במנהג בית כנסת: לכבוד כבוד הרה"ג דב ליאור, 1. בבית כנסת שנוהגים להתפלל בה בהגייה מסויימת (ספרדי, אשכנזי, חסידי, תימני), האם יכול להיות שליח ציבור מי שלא בקיא בהגייה של אותו ציבור בית הכנסת? 2. בבית כנסת שנוהגים להתפלל בהגייה מסויימת (ספרדי, אשכנזי, חסידי, תימני), האם יכול לקרוא בתורה מי שיודע לקרוא בהגייה ששונה מההגייה של אותו ציבור בית הכנסת? 3. האם מותר לשליח ציבור לשנות את נוסח התפילה של הבית כנסת שהוא מתפלל בו ולהתפלל בנוסח שלו או שהוא צריך להתפלל מהסידור שבו מתפללים באותו בית הכנסת? 4. מה יהיה הדין לגבי קדיש יתום? האם בקדיש יתום, מי שאומר את הקדיש צריך לאמר אותו מסידור התפילה של הציבור או שיכול לאמר את הקדיש בנוסח שלו? 5. בבתי כנסת (בעיקר של תימנים), שבהם נהוג שרק אחד עומד ואומר קדיש יתום, האם מותר למתפלל קבוע או אורח, (שלפי מנהגו הוא בעל חיוב) לאמר את הקדיש הנ"ל ביחד עם מי שאומר את הקדיש, ועל ידי כך לשנות את המנהג של אותו ציבור? כמו כן, האם אותו בעל חיוב יכול לאמר את הקדיש הנ"ל בלחש, ששאר המתפללים לא שומעים את קולו?
תשובה: 1. לדעתי צריך לגשת כשליח ציבור מי שמתפלל לפי הנוסח וההגיה של אותו בית כנסת. 2. לכתחילה לא נכון לעשות זאת, רק אם אין מישהו אחר. 3. שליח הציבור צריך להתפלל לפי הנוסח שהתקבל באותו בית כנסת. 4. בקדיש יתום יכול להגיד בנוסח שלו, ואם בבית הכנסת אומרים אחרת יכול לדלג על המילים האלו. 5. יש לנהוג על פי מנהג בית הכנסת שרק אחד אומר קדיש. לא אומרים קדיש בלחש, כל עיקרו של הקדיש הוא כדי שישמעו ויענו אמן.
שאלה: התנהגות ודרך ארץ בסעודה: לכבוד כבוד הרה"ג דב ליאור שאלות בנושא דרך ארץ בסעודה 1. האם מותר לגעת במקומות המכוסים בגוף בשעת הסעודה, וכמו כן, לגעת באף או באוזן וכיוצא בזה? האם מי שנגע במקומות אלו, צריך לחזור וליטול את ידיו? 2. האם נימוסים ודרך ארץ בסעודה הם בגדר המלצות בלבד או שחייב כל אדם לנהוג בהם? למשל, לשים יד על הפה בשיעול או לא לקחת אוכל מצלחת מרכזית בסכו"ם האישי שלי.
תשובה: 1. אם נוגע במקומות המכוסים או מלוכלכים עליו ליטול ידיים שוב. 2. ראוי לנהוג כך.
שאלה: לשלם על ניקוי יבש: שלחתי מעיל לניקוי יבש ואחרי הניקוי הכתם עדיין ניכר, האם עלי לשלם?
תשובה: לא צריך לשלם, צריך להחזיר להם שינקו.
שאלה: הפעלת לחץ בכדי להתקדם בעבודה: האם מותר להפעיל לחץ על המנהל בעבודה כדי, שלדוג, יעלה את שכרי: אסביר - האם מותר לי לומר למנהל: אם אינך מעלה את השכר אני מתפטר וכו, למרות שבפועל אני לא מתכוון לכך? הרי אם הוא רוצה הוא יכול לחכות ולראות שאני לא מתפטר או לא מבצע את מה שאמרתי, כמובן דברים שראוים לתפקידי אך עם הפעלת לחץ כזה אזכה לקבלם במהירות רבה יותר. כמובן, שלא מדובר בדברים רעים אלא יותר כמו התפטרות או לעבור לתפקיד אחר וכו שאני יודע שדבר כזה יכול לגרום לחץ על המנהל. שוב לא מדובר בדברים לא חוקיים אלא בהפעלת לחץ. אני יודע שזה נשמע לא הכי טוב אבל במקום שעושים קומבינות, האם אין משום: "עם נבל תתנבל"? כי אם אראה שאני חלש אולי לא "יספרו" וממילא אשאר מאחור. לרב.
תשובה: אם אתה בן אדם אמיתי אל תעשה זאת.
שאלה: ספק נגיעה במקום מכוסה בגוף: עד כמה שאני זוכר שאלתי רב מסוים את השאלה הבאה: אם יש לי ספק אם נגעתי במקום מכוסה, האם אני יכול לומר ספק דרבנן להקל במקרה זה ולא ליטול ידים. כמדומני שתשובתו היתה שיש להחמיר. האם אכן יש לעשות כן או שמא ניתן להקל?
תשובה: לכאורה אתה צודק ואפשר להקל, כיוון שאין איסור מדאורייתא להגיד דברים שבקדושה לאחר נגיעה ממקומות מכוסים, לפני שנוצר הספק האדם היה בחזקת נקי ולכן מעמידים אותו על חזקתו הקודמת. אם אתה רוצה להיות חסיד אתה יכול ליטול בכל זאת.
שאלה: בליעה ופליטה בכלי מתכת: לכבוד הרב שליט"א האם יש לחוש למעשה לפליטת איסור בכלי מתכת שלנו העשויים מחומר דחוס (להוציא אולי כלי פלסטיק) והם חלקים? והרי מדינא, אם אין הטעם מורגש מותר (ואם היינו מטעימים לקפילא ואמר שאין טעם מותר, והלא כשאנו יודעים את תשובתו מראש אין סברא שצריך לשאול), ואף אם באנו לחוש לשיטת רש"י המצריך ששים גם כשבודאי אין טעם, הלא הדבר ידוע שאין הכלים הללו בולעים ופולטים בכמות כזו. בכבוד רב וב על התשובות דלשעבר.
תשובה: הבית יוסף כותב שזכוכית כיוון שהיא חלקה היא לא בולעת כלל. לו יצויר שהמדענים יקבעו היום שמתכת מסוימת אינה בולעת, דינה יהיה כמו זכוכית. כמובן שההתיחסות צריכה להיות ספציפית לסוגי המתכות השונות כיוון שיש הבדל בצפיפות שלהם וכו'. אמנם אם אין טעם אז מותר, אולם בשביל לקבוע שלכתחילה אפשר להשתמש בבשר אחרי חלב ולהיפך - צריכים קביעה של מומחים שיגידו שסוג זה של מתכת לא בולע כלל.
שאלה: חיזוק מידת הגבורה: האם הגבורה היא מידה בנפש? האם ניתן לעבוד עליה באופן ישיר או רק מתוך הבנת הערך תצמח הגבורה באופן ממילאי? מהי הדעה - היינו הציור השכלי - שאמורה להיות מועמק כדי לחזק את מידת הגבורה? האם אפשר לציין מקורות בעניין?
תשובה: ח מדריכים להיות "קל כנשר, רץ כצבי, עז כנמר וגבור כארי לעשת רצון אביך שבשמים". אם כן, ניתן לקנות מדות אלו. ואיך קונים את מדת הגבורה על ידי תרגול של התגברות, כגון: לקום מוקדם לתפילה, לשקוד יותר מהרגלו, אם לומד שעה וקשה לו להמשיך יתאמץ להוסיף עוד זמן מה. התגברות על עייפות מפתחת את הגבורה. וכמובן יתבונן בסיבות המונעות את הגבורה ויסיר אותם ממנו.
שאלה: לצום תענית אסתר בתהליך גירושין: ב"ה הנני בשלבי גירושין מבעלי ומטופלת בארבעה ילדים, הקטן בן 5. בשל הקושי בו אני נמצאת, האם ניתן לקבל היתר לא לצום בתענית אסתר? אני חשה קושי רב בשל מצבי ולא רוצה להוסיף לי עוד לפני החג עם הילדים.
תשובה: אינך צריכה לצום.